РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

05 број: 400-4274/12

24. децембар 2012. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 24. децембра 2012. године, размотрио је ПРЕДЛОГ ЗАКОНА О РАЗВОЈНОМ ФОНДУ АУТОНОМНЕ ПОКРАЈИНЕ ВОЈВОДИНЕ, који је поднела Скупштина Аутономне Покрајине Војводине.

На основу члана 156. став 3. Пословника Народне скупштине, Одбор подноси

И З В Е Ш Т А Ј

Одбор је размотрио Предлог закона о Развојном фонду Аутономне Покрајине Војводине, који је поднела Скупштина Аутономне Покрајине Војводине у начелу и сматра да је Предлог закона у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

ПРЕДСЕДНИК

мр Владимир Цвијан